stanford-oval/wikipedia huggingface dataset:
נבחרת ברית המועצות בכדורגל
היסטוריה > יורו 1988

יורו 1988 היה טורניר היורו האחרון בו השתתפה נבחרת ברית המועצות כמייצגת של כל 15 הרפובליקות המרכיבות את המדינה. יחד אם זאת, מאמן הנבחרת, ולרי לובנובסקי ביסס את הסגל על שחקני קבוצת דינמו קייב. מתוך 20 חברי סגל הנבחרת ליורו 88 - 11 היו שחקני דינמו קייב. בכל המשחקים בטורניר, בהרכב הפותח של הנבחרת היו 8-9 שחקני דינמו. הנבחרת פתחה את בשלב הבתים של הטורניר עם ניצחון 0-1 על הולנד. לאחר מכן סיימה בתיקו 1-1 עם אירלנד. במשחקה האחרון בשלב הבתים גברה ברית המועצות על אנגליה 1-3 והעפילה לחצי הגמר מהמקום הראשון בבית. בחצי הגמר גברה ברית המועצות על איטליה 0-2 משערים של גנאדי ליטובצ'נקו ואולג פרוטאסוב. היה זה הניצחון האחרון של ברית המועצות באליפויות אירופה. במשחק הגמר פגשה ברית המועצות שוב את הולנד, אך הפעם הפסידה לה 2-0. זה היה משחק הגמר השלישי ברציפות בו מפסידה ברית המועצות במסגרת אליפות אירופה.
היסטוריה > הנבחרת האולימפית 1988

נבחרתה האולימפית של ברית המועצות השתתפה בפעם האחרונה במשחקים האולימפיים שנערכו בסיאול בשנת 1988. ברית המועצות סיימה ראשונה בשלב הבתים לאחר שסיימה בתיקו 0-0 עם קוריאה הדרומית המארחת, ניצחה 1-2 את ארגנטינה וגברה 2-4 על ארצות הברית. ברבע הגמר הביסה ברית המועצות את אוסטרליה 0-3 ובחצי הגמר ניצחה את איטליה 2-3 אחרי הארכה. במשחק הגמר גברה ברית המועצות על ברזיל 1-2 אחרי הארכה, כשלזכותה מבקיעים איגור דוברובולסקי, המבקיע המצטיין של ברית המועצות בטורניר עם 6 שערים, בבעיטת עונשין מ-11 מטרים ויורי סביצ'ב שכבש את שער הניצחון בהארכה. זו הייתה הפעם השנייה והאחרונה בה ברית המועצות זוכה במדליית זהב בטורניר הכדורגל האולימפי.
היסטוריה > מונדיאל 1990

השתתפותה האחרונה של ברית המועצות בהרכבה המלא בטורניר גדול הייתה במונדיאל 1990. היה זה גם המונדיאל הכושל בתולדותיה של ברית המועצות. היא פתחה את שלב הבתים בהפסד מפתיע לרומניה 2-0 ובהפסד נוסף לאלופת העולם ארגנטינה 2-0. היא סיימה את משחקיה בניצחון 0-4 על קמרון, שלא מנע ממנה לסיים במקום האחרון בבית ולראשונה בתולדותיה לא לעבור את שלב הבתים.
היסטוריה > יורו 1992

נבחרת ברית המועצות העפילה ליורו 1992 זמן קצר לפני התפרקותה לאחר שסיימה ראשונה בבית בטורניר המוקדמות לפני איטליה, נורווגיה, הונגריה וקפריסין. היא השתתפה בטורניר הגמר תחת הדגל של חבר המדינות, לפני שהרפובליקות הסובייטיות לשעבר ייסדו נבחרות כדורגל עצמאיות משלהן לאחר הטורניר. נבחרת חבר המדינות ייצגה את רוסיה, אוקראינה, בלארוס, קזחסטן, אוזבקיסטן, טורקמניסטן, קירגיזסטן, ארמניה, אזרבייג'ן, מולדובה וטג'יקיסטן, אולם ארבע מתוך 15 הרפובליקות הסובייטיות לשעבר לא היו חברות בנבחרת: אסטוניה, לטביה, ליטא וגיאורגיה (אף על פי שהיה שחקן גיאורגי בסגל הנבחרת). בשלב הבתים של טורניר הגמר, הנבחרת סיימה בתיקו 1-1 עם גרמניה ובתיקו 0-0 עם הולנד. במשחקה האחרון בטורניר הובסה הנבחרת על ידי סקוטלנד 3-0 וסיימה אחרונה בבית ללא ניצחון.
גביע העולם בכדורגל

| שנה | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- |
אורוגוואי 1930: לא נרשמה
הממלכה האיטלקית 1934: לא נרשמה
צרפת 1938: לא נרשמה
ברזיל 1950: לא נרשמה
שווייץ 1954: לא נרשמה
| שוודיה 1958 | רבע גמר | 5 | 2 | 1 | 2 | 5 | 6 |
| צ'ילה 1962 | רבע גמר | 4 | 2 | 1 | 1 | 9 | 7 |
| אנגליה 1966 | מקום רביעי | 6 | 4 | 0 | 2 | 10 | 6 |
| מקסיקו 1970 | רבע גמר | 4 | 2 | 1 | 1 | 6 | 2 |
גרמניה 1974: נפסלה 
ארגנטינה 1978: לא העפילה
| ספרד 1982 | סיבוב שני | 5 | 2 | 2 | 1 | 7 | 4 |
| מקסיקו 1986 | שמינית גמר | 4 | 2 | 1 | 1 | 12 | 5 |
| איטליה 1990 | סיבוב ראשון | 3 | 1 | 0 | 2 | 4 | 4 |
| סה"כ | 7/14 | 31 | 15 | 6 | 10 | 53 | 34 |
↑  לא הופיעה למשחק המוקדמות מול צ'ילה (המנצחת במשחק זה הייתה זוכה בכרטיס לטורניר)
אליפות אירופה בכדורגל

| שנה | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- |
| צרפת 1960 | מקום ראשון | 2 | 2 | 0 | 0 | 5 | 1 |
| ספרד 1964 | מקום שני | 2 | 1 | 0 | 1 | 4 | 2 |
| איטליה 1968 | מקום רביעי | 2 | 0 | 1 | 1 | 0 | 2 |
| בלגיה 1972 | מקום שני | 2 | 1 | 0 | 1 | 1 | 3 |
יוגוסלביה 1976: לא העפילה
איטליה 1980: לא העפילה
צרפת 1984: לא העפילה
| גרמניה 1988 | מקום שני | 5 | 3 | 1 | 1 | 7 | 4 |
כחבר המדינות העצמאיות
| שוודיה 1992 | סיבוב ראשון | 3 | 0 | 2 | 1 | 1 | 4 |
| סה"כ | 6/9 | 16 | 7 | 4 | 5 | 18 | 16 |
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | אולג בלוחין | 1972 - 1988 | 112 | 42 |
| 2 | רינאט דסאייב | 1979 - 1990 | 91 | 0 |
| 3 | אלברט שסטרניוב | 1961 - 1971 | 90 | 0 |
| 4 | אנטולי דמיאננקו | 1981 - 1990 | 80 | 6 |
| 5 | ולדימיר בסונוב | 1977 - 1990 | 79 | 4 |
| 6 | לב יאשין | 1954 - 1970 | 74 | 0 |
| 7 | סרגיי אלייניקוב | 1984 - 1991 | 73 | 6 |
| 8 | מורתז חורצילווה | 1965 – 1973 | 69 | 6 |
| 9 | אולג פרוטאסוב | 1984 –1991 | 68 | 29 |
| 10 | ולרי וורונין | 1960 – 1968 | 63 | 5 |
שיאי שחקנים > מלכי השערים

| דירוג | שחקן | שנים בנבחרת | שערים | ממוצע למשחק |
| --- | --- | --- | --- | --- |
| 1 | אולג בלוחין | 1972 - 1988 | 42 | 0.38 |
| 2 | אולג פרוטאסוב | 1984 –1991 | 29 | 0.43 |
| 3 | ולנטין קוזמיץ' איבנוב | 1956 - 1965 | 26 | 0.44 |
| 4 | אדוארד סטרלצוב | 1955 - 1968 | 25 | 0.66 |
| 5 | ויקטור קולוטוב | 1970–1978 | 22 | 0.40 |
| 6 | ויקטור פונדלניק | 1960 - 1966 | 20 | 0.69 |
| 6 | איגור צ'יסלנקו | 1959 - 1968 | 20 | 0.38 |
| 8 | אנטולי בנישבסקי | 1965 – 1972 | 19 | 0.38 |
| 9 | אנטולי איליין | 1952–1959 | 16 | 0.52 |
| 10 | אנטולי בישובץ | 1966 - 1972 | 15 | 0.39 |
שחקנים מפורסמים

אדוארד סטרלצוב
לב יאשין
איגור נטו
ולנטין איבנוב
שלווה מטרוולי
מיכאיל מסחי
אולג בלוחין
אולג פרוטאסוב
אלכסנדר זאברוב
איגור בלאנוב
יורי גברילוב
רינאט דסאייב
ולדימיר בסונוב
אלכסנדר אובארוב
ויקטור צ'אנוב
אלכסיי מיכאיליצ'נקו
אנדריי באל
נבחרות כדורגל שהוקמו בעקבות פירוק ברית המועצות

נבחרת אוזבקיסטן בכדורגל
נבחרת אוקראינה בכדורגל
נבחרת אזרבייג'ן בכדורגל
נבחרת אסטוניה בכדורגל
נבחרת ארמניה בכדורגל
נבחרת בלארוס בכדורגל
נבחרת גאורגיה בכדורגל
נבחרת טג'יקיסטן בכדורגל
נבחרת טורקמניסטן בכדורגל
נבחרת לטביה בכדורגל
נבחרת ליטא בכדורגל
נבחרת מולדובה בכדורגל
נבחרת קזחסטן בכדורגל
נבחרת קירגיזסטן בכדורגל
נבחרת רוסיה בכדורגל
סרג'ו קומיסיונה

| --- | --- |

 לידה:  16 ביוני 1928 בוקרשט, ממלכת רומניה 
 פטירה:  5 במרץ 2005 (בגיל 76) אוקלהומה סיטי, ארצות הברית 
 מוקד פעילות:  רומניה, ישראל, ארצות הברית 
 מקום לימודים:  הקונסרבטוריון למוזיקה של ניו אינגלנד 
 סוגה:  מוזיקה קלאסית 
 שפה מועדפת:  רומנית 
 כלי נגינה:  כינור 
 חברת תקליטים:  Vox Records, דקה רקורדס, ונגארד רקורדס, פיליפס רקורדס 
 פרסים והוקרה:  מסדר האמנויות והספרות  פרס דיטסון לניצוח 
 
סרג'וּ קוֹמיסיוֹנה (רומנית: Sergiu Comissiona;‏ 16 ביוני 1928 – 5 במרץ 2005) היה מנצח ישראלי אמריקאי יליד רומניה.
סרג'ו קומיסיונה, דמות מוכרת ביותר מ-25 ארצות, היה אחד המנצחים הדינמיים, הרגישים והמנוסים ביותר בתקופתו, שנהנה מהוקרה בינלאומית.
לקריאה נוספת

Evrei din România - Breviar biobibliografic Hasefer, București, 2008 עמוד 110 (ברומנית)
Cecilia Burcescu A Romanian Rhapsody: The Life of Conductor Sergiu Comissiona an authorized biography, with a coda by Murray Sidlin, Xlibris Corporation, 2008
Claudiu Ionescu „Famous Romanians - Conductor Sergiu Comissiona”, Masonic Forum Magazine No.16, 16 septembrie 2003
David M.Cummings (ed) International Who's who in Music and Musicians Directory Psychology Press vol.1 2000/2001
הערות שוליים

1 2  C.Burcescu עמוד 21
↑  C.Burcescu עמוד 19
↑  C.Burcescu עמוד 30
↑  C.Burcescu עמוד 23
1 2  Who's who 2000/2001
↑  C.Burcescu עמודים 31-30
↑  C.Burcescu עמודים 32-31
↑  C.Burcescu עמוד 41
↑  C.Burcescu עמודים 40
↑  C.Burcescu עמודים 36-34
↑  C.Burcescu עמודים 44-45
↑  C.Burcescu עמודים 44
| --- | --- |
בקרת זהויות :  NLI: 987007273188705171  PLWABN: 9810650968805606  BIBSYS: 1057276  BNE: XX892636  BnF: cb138926677 (data)  CiNii: DA12953071  GND: 134618467  ISNI: 0000 0000 5514 0634  LCCN: n81147285  MusicBrainz: 7b235527-fdbb-4520-806d-22b4cfd104b4  NKC: pag2016921216  NTA: 102643024  SNAC: w6h99487  SUDOC: 080495222  VIAF: 37101352   WorldCat (עם VIAF): 37101352
סטרבומנטליים

| סטרבומנטליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: סטרבומנטליים
שם מדעי
 Strabomantidae

Pristimantis paisa
סטרבומנטליים (שם מדעי: Strabomantidae) היא משפחת צפרדעים מסדרת חסרי זנב החיים ביערות אמריקה הדרומית. ישנה מחלוקת אם זו משפחה עצמאית או קבוצה של סוגים ממשפחת הקראוגסטוריים (Craugastoridae). חוקרים רבים לא רואים בהם משפחה עצמאית.
הם בעלי גוף ורגליים גדולות, לסת מוארכת ועיניים מאירות ומאפיינם העיקרי הוא בעיקר השרצה של צפרדעים קטנות ללא שלב הראשן.
מיון

משפחה סטרבומנטליים (Strabomantidae)
תת-משפחה Holoadeninae
סוג Barycholos
סוג Bryophryne
סוג Euparkerella
סוג Holoaden
סוג Noblella
סוג Psychrophrynella
תת-משפחה Strabomantinae
סוג ומין יחיד Atopophrynus syntomopus
סוג Dischidodactylus
סוג ומין יחיד Geobatrachus walkeri
סוג Hypodactylus
סוג Lynchius
סוג Niceforonia
סוג Oreobates
סוג Phrynopus
סוג Pristimantis
סוג Strabomantis
עכבר קפריסין

| עכבר קפריסין> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: עכבר
מין:: עכבר קפריסין
שם מדעי
 Mus cypriacus

עכבר קפריסין (שם מדעי: Mus cypriacus) הוא מין עכבר הנפוץ בקפריסין. מקום מחייתו העיקרי הוא כפי הנראה כרמים ושדות באזור הרי טרודוס.
בעבר, עכבר זה לא תויג כמין נפרד; הוא התגלה באוקטובר 2006 על ידי דוקטור תומאס קוצ'י, חוקר עמית מטעם אוניברסיטת דרהאם. בדיקה גנטית וידאה כי אכן מדובר במין חדש של עכבר. לעכבר קפריסין מספר מאפיינים חיצוניים המבדילים אותו ממיני עכבריים אירופאיים אחרים - בעיקר אוזניים, שיניים ועיניים גדולות יותר.
הערות שוליים

↑  עכבר קפריסין באתר הרשימה האדומה של IUCN
↑  ידיעה מה-BBC מ-12 באוקטובר 2006
↑  הודעת אוניברסיטת דרהאם
ערך זה הוא קצרמרבנושא יונקים. אתם מוזמנים לתרום לוויקיפדיה ו.
סן פדרו סולה

סן פדרו סולה (בספרדית: San Pedro Sula) היא בירת מחוז קורטס בהונדורס. העיר נמצאת בעמק סולה, בצפון מערב הונדורס ובמרחק של 244 קילומטרים מבירת הונדורס טגוסיגלפה.
היסטוריה

העיר נוסדה ב-27 ביוני 1536 על ידי פדרו דה אלוואראדו תחת השם וייה דה סן פדרו דה פוארטו קבאיוס. השם שונה מספר פעמים עד שהתקבע על סן פדרו סולה במאה ה-18.
בשנותיה הראשונות בעיר הייתה מטבעה אליה הובא זהב ממכרות באזור. המטבעה הועברה לעיר גרסיאס באזור שנת 1550. העיר הותקפה ונבזזה על ידי שודדי ים אנגלים, צרפתים והולנדים, מה שאילץ את התושבים הספרדים להזיז את העיר למיקומה הנוכחי. המעבר גרם לדעיכת העיר, כשרוב האנשים העדיפו להתיישב באזורים הגבוהים יותר בעמק סולה.
במחצית השנייה של המאה ה-19 התחילו לגדל בננות לייצוא באזור, מה שגרם לגדילת העיר. גידול הבננות גם גרם ליצירת יחסים טובים עם איש העסקים היהודי-אמריקאי סם זמוריי, שיזם בניית מסילה לעיר הנמל החשובה פוארטו קורטס, שנבנתה מ-1869 עד 1874. העיר קיבלה מעמד רשמי של עיר מהקונגרס הלאומי של הונדורס ב-1902.
חינוך

בסן פדרו סולה נמצאות מספר אוניברסיטאות, בהן אוניברסיטת סן פדרו סולה, וכמו כן קמפוסים של אוניברסיטאות מרכזיות בהונדורס כמו האוניברסיטה הטכנולוגית של הונדורס והאוניברסיטה הקתולית של הונדורס.
תחבורה

את סן פדרו סולה משרת נמל התעופה הבינלאומי רמון ויידה מורלס הנמצא במרחק של כ-11 קילומטרים מהעיר ומציע טיסות ליעדים בתוך הונדורס ומחוצה לה.
ערים תאומות

ונצואלה קורו, ונצואלה
הערות שוליים

| --- | --- |
בקרת זהויות :  NLI: 987007562472305171  GND: 7564725-4  LCCN: n85245065  MusicBrainz: ff625196-1763-4718-88e9-88eed7587781  NARA: 10037365  VIAF: 240125446   WorldCat (עם VIAF): 240125446
סטראקינו

| --- | --- |

 
 מאכלים
 סוג:  גבינה איטלקית, גבינה מחלב פרה, גבינה רכה 
 מוצא:  איטליה 
 מרכיבים עיקריים:  חלב פרה 
 
סטראקינו (באיטלקית: Stracchino), ידועה גם בשם קרשנצה (Stracchino di Crescenza), היא סוג של גבינה איטלקית מחלב פרה, האופיינית למחוזות לומברדיה, פיימונטה, ונטו וליגוריה.
מאפיינים

היא נצרכת צעירה מאוד, אין לה קליפה ומרקמה רך מאוד, קרמי ובדרך כלל טעם מתון ועדין. הגבינה מרובעת בצורתה בדרך כלל. שמה של הגבינה נובע משם התואר הלומברדי strach, שפירושה "עייף". אומרים שחלב שמייצרות פרות עייפות שיורדות משטחי המרעה האלפיניים בסתיו עשיר יותר בשומנים וחומצי יותר. תכונות אלו התגלו, על פי האגדה, בחלב של פרות שהועברו בעונתיות, במעלה ובמורד האלפים, לשטחי מרעה שונים. החלב של פרות כאלה נותן לגבינה את הטעמים האופייניים לה.
צריכה ושימוש

סטראקינו נצרכת בדרך כלל בפני עצמה, אך גם כמילוי לסוגים מסוימים של לחם. ביישוב רקו, בריביירה הליגורית ממזרח לג'נובה, "פוקאצ'ה קול פורמאג'יו" ("פוקאצ'ה עם גבינה") או "פוקאצ'ה די רקו" ממולאים בדרך כלל בקרשנצה, בעוד שבאזור רומאניה ובחלקים של כמה אזורים סמוכים (למשל צפון מארקה, אומבריה ומזרח טוסקנה) היא מילוי נפוץ לקשיונה (cascione) שעשוי מפיאדינה, לחם שטוח ודק.
מומלץ להגיש סטרקינו עם פירות טריים או נקניקים ולשדך לכוס יין לבן פירותי. ניתן להשתמש בגבינה גם על פיצה, לשלב עם פסטה, או כתוספת לפולנטה חמימה.
באזור לאנגה מיוצרת גבינה רוביולה ששייכת לאותה משפחת גבינות.
הערות שוליים

↑  Fletcher, Janet (3 ביולי 2011). "Stracchino a worthy substitute for mozzarella". SFGATE. {{cite web}}:  (עזרה)
↑  "Paesi del Gusto". Paesi del Gusto.
עכבר עשב בליק

| עכבר עשב בליק |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: ארוויקנתיס
מין:: עכבר עשב בליק
שם מדעי
 Arvicanthis blicki ‏1914

עכבר עשב בליק (שם מדעי: Arvicanthis blicki) הוא מין מכרסם דמוי-עכבר ממשפחת העכבריים האנדמי לאתיופיה. עכבר זה קרוב למין עכבר עשב אפריקאי והוא תואר למדע ב-1914 בידי החוקר צ׳יילדס פריק.
אורכו של העכבר 149 עד 173 מ"מ, אורך הזנב כ-87 עד 111 מ"מ ומשקלו 104 עד 152 גרם. הוא בעל פרווה אפורה-כסופה והבטן בהירה יותר. לעכבר זנב ארוך ואוזניים מעוגלות. הנקבות מתרבות לאורך כל השנה ממליטות בעיקר במשך העונה הגשומה, כשלעיתים נקבות ממליטות פעמיים בשנה. בממוצע נולדים 3 גורים בהמלטה ואלה מתפתחים מתחת לאדמה.
מין זה הוא שוכן של רמות הרריות באתיופיה, המכוסות בערבות עשב טרופיות או סובטרופיות בגובה של 2,000 עד 4,000 מטרים מפני הים. הוא חי בקהילות מרובות ולעיתים מבלה לצד מכרסמים אחרים כמו חולד גדול-ראש. הוא ניזון בעיקר מצמחייה עשבונית ומזרעים שהוא מוצא בערבות. בתורו הוא נטרף בידי זאב אתיופי ועופות דורסים בעיקר.
עכבר זה מצוי כיום בסיכון עקב פגיעה בבית גידולו לטובת חקלאות.
הערות שוליים

↑  עכבר עשב בליק באתר הרשימה האדומה של IUCN
עכבר מפוספס

| עכבר מפוספס |
| --- | --- |
 עכבר מפוספס
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: עכבר מפוספס
שם מדעי
 Lemniscomys ‏טרוסר, 1881

עכבר מפוספס או עכבר זברה (שם מדעי: Lemniscomys) הוא סוג של מכרסמים ממשפחת העכבריים החיים בערבות אפריקה שמדרום לסהרה, כשהמין Lemniscomys barbarus מצוי גם בצפון אפריקה. עכברים אלה מזוהים בפסים הבהירים שלאורך גופם, המזכירים מעט פסי זברה ומכאן שמם השני.
העכברים קטנים מאוד, באורך 18.5 עד 29 סנטימטרים, כשחצי מהאורך מהווה זנבם הארוך ומשקלם הממוצע 18 עד 70 גרם. הם בעלי פסים בהירים לאורך גופם על רקע חום או זהוב. הם מהירים מאוד ורובם פעילי יום, אך חלקם פעילים גם במשך הלילה. העכברים לא מאריכים ימים בטבע יותר משנה, אך פרטים בשבי האריכו ימים עד 5 שנים.
העכברים אוכלי כל, ניזונים הן מהחי והן מהצומח.
מינים

ישנם 11 מינים של עכברים מפוספסים:
Lemniscomys barbarus
Lemniscomys bellieri
Lemniscomys griselda
Lemniscomys hoogstraali
Lemniscomys linulus
Lemniscomys macculus
Lemniscomys mittendorfi
Lemniscomys rosalia
Lemniscomys roseveari
עכבר מפוספס סטריאטוס (Lemniscomys striatus)
Lemniscomys zebra
סצ'ואן

| --- | --- |

פסל בודהה הענק בלֶשָׁאן
 מדינה:  הרפובליקה העממית של סין הרפובליקה העממית של סין
 מושל:  Huang Qiang
 נציבויות במחוז:  21
 בירת המחוז:  צָ'נְגדוּ
 תאריך ייסוד:  7 באוגוסט 1952 
 שטח:  485,000 קמ"ר (דירוג: 5)
  ‑ הנקודה הגבוהה:  הר גונגגה (7,556 מטרים)
 אוכלוסייה:  ‏
  ‑ במחוז:  83,674,866 (דירוג: 5, 2020)
  ‑ צפיפות:  170 נפש לקמ"ר (דירוג: 22, 2020)
 קואורדינטות:  30°N 103°E﻿ / ﻿30°N 103°E﻿ / 30; 103 
 אזור זמן:  UTC +8
 http://www.sichuan.gov.cn/
  מפת מיקום  מפה מפורטת     לחצו כדי להקטין חזרה    לחצו להגדלה      (למפת סצ'ואן מוגדלת) צ'נגדו נאנצ'ונג מיאניאנג גאנסו שאאנשי צ'ונגצ'ינג גוויג'ואו יונאן מיאנמר טיבט צ'ינגהאיסצ'ואן(למפת סצ'ואן רגילה) צ'נגדו נאנצ'ונג מיאניאנג גאנסו שאאנשי צ'ונגצ'ינג גוויג'ואו יונאן מיאנמר טיבט צ'ינגהאיסצ'ואן tabBackground:;tabBorder:#aaa;defaultTab:0;
 
סְה-צְ'ווַאן (四川/Sìchuān, ‏האזנהקובץ:Zh-Sichuan.ogg‏Ⓘ‏ מילולית - ארבעה נהרות) הוא מחוז במערב סין. שטחו כ-485,000 קמ"ר, אוכלוסייתו מונה כ-87 מיליון איש, המחוז נחשב לאחד המחוזות הגדולים בסין הן מבחינת שטחו והן באשר למספר תושביו, בירתו העיר צֶ'נְגְדוּ.
גאוגרפיה

למרות ריחוקה היחסי ממרכז סין, יש לסצ'ואן חלק חשוב בהיסטוריה של סין. במאה השלישית לפנה"ס בנה בה המהנדס לִי בּינג (李冰/Lĭ Bīng) מערכת תעלות השקיה שהטו חלק ממי נהר מין, תוך שהוא חופר דרך הר סמוך. מערכת ההשקיה הזו, סמוך לעיר דוּגְ'יַאנְגְייֵן (都江堰/Dūjiāngyàn), שינתה את פני האזור, שסבל עד אז משיטפונות, והביאה למחוז שנים רבות של שגשוג חקלאי. המערכת בשימוש עד היום ובין השאר מזרימה מים לבירה צ'נגדו.
המחוז שוכן באגן סצ'ואן המוקף בהרים מכמה עברים. ממערב רכס ההימלאיה, מצפון רכס צ'ין-לינג, ומדרום האזורים ההרריים שבמחוז יונאן. במחוז זורמים כ-80 נהרות, שהחשובים בהם הם היאנגצה, ומין, אחד מיובליו של היאנגצה. בשל היותו מוקף בהרים, המחוז סובל מערפל תכוף, ולכך מתווסף זיהום אוויר בערים רבות, כך שערים רבות אינן זוכות לימי שמש מרובים.
מערבו של המחוז הוא חלק ממה שהיה אזור קאם בטיבט ההיסטורית. חבל הררי זה מוגדר כיום כ"חבל האוטונומי הטיבטי גַארזה" (Garzê או 甘孜/Gānzī בסינית), ומתגוררים בו (בנוסף לבני האן), טיבטים רבים וקבוצות אתניות אחרות הקרובות לטיבטים - יִי, צְ'יַאנְג ונַאשִי.
במחוז אתרי תיירות רבים, ובהם שמורת ג'יוג'איגואו, הר אומיי, פסל הבודהה הענק בלֶשָׁאן, שמורות הפנדה הענק, אתרים טיבטיים רבים ואתרים רבים נוספים. המחוז גם מפורסם בזכות דובי הפנדה החיים בהרים שבצפון הנידח של המחוז.
במאי 2008 פקדה את המחוז רעידת אדמה בעוצמה 7.9 בסולם ריכטר, שגבתה עשרות אלפי קורבנות, והחריבה עיירות וכפרים. בשנת 2022 הייתה רעידת אדמה נוספת בה נהרגו 130 תושבים.
במחוז נבנה סכר באיחטאן, התחנה ההידרואלקטרית השנייה בגודלה בעולם והסכר הרביעי בגודלו בעולם מבחינת נפח.
בתרבות

שם המחוז מונצח במחזה הנפש הטובה מסצ'ואן מאת ברטולט ברכט.
גלריה

רחוב צ'וּן שׂי בצ'נגדו
קטע ממערכת ההשקיה דוּגְ'יאנְגְייֵן
נוף בצפון סצ'ואן
עובדיה פורת

עובדיה פורת (24 ביוני 1911 – 9 בדצמבר 1995) היה חלוץ, חבר ב"קבוצת הכובש", ממקימי הקיבוצים רמת הכובש ועינת, דיפלומט, פעיל ההגנה ופעיל ההסתדרות הכללית של העובדים בארץ ישראל. בעת הקמת קיבוץ עינת, פורת היה מזכיר הקיבוץ, ובין השנים 1951 ו-1953 כיהן כראש המועצה האזורית השרון התיכון, שבה נמצא הקיבוץ.
ביוגרפיה

פורת נולד לשרה ולרב יוסף יוסלביץ', בעיירה דבינסק, שבלטביה, שהייתה אז באימפריה הרוסית. בעיירה נמשכה הפעילות הדתית והציונית גם אחרי המהפכה הרוסית (1917). פורת שלט בשפה העברית מילדות. הוא למד בחדר, בישיבה ובבית ספר תיכון "תחכמוני". הוא הצטרף לתנועת "השומר הצעיר" ובהמשך ל"חלוץ הצעיר", ובשנת 1929 עלה לארץ ישראל. הוא הצטרף לקבוצת ההכשרה "הכובש" בכפר סבא, וחלה בקדחת.
פורת וחבריו ניסו לכפות על פרדסני נס ציונה עבודה עברית. בשנת 1932 הם הקימו את הקיבוץ "רמת הכובש". בשנת 1934 יצא פורת בשליחות ההסתדרות לפולין. שם הפך לפעיל ההעפלה.
עם חזרתו ארצה, פורת היה פעיל ארגון ההגנה. הוא התחפש לרב כדי לערוך סדר פסח לאסירים בכלא עכו. אולם משימתו העיקרית הייתה יצירת קשר בינם לבין פעילי הארגון, שמחוץ לכלא. ב-1936 מונה לאיש קשר בין הנוטרים לבין ההגנה והמחלקה המדינית של הסוכנות היהודית. תפקיד הכיסוי שלו היה איש סעד, המטפל ברווחת הנוטרים. עוד באותה שנה חזר לקיבוץ.
בעת המרד הערבי הגדול הייתה רמת הכובש בחזית המאבק, ופורת וחבריו הגנו על היישוב והדרכים סביבו, וספגו אבדות כבדות מהפורעים הערבים. בנובמבר 1943 פשט הצבא הבריטי על רמת הכובש וחיפש נשק ומעפילים. חברי הקיבוץ לא חשפו דבר. ב-1945 נשלח פורת לארצות הברית להסברה על היישוב היהודי בארץ ישראל והצורך בחיזוק העלייה לאחר השואה. הוא גם גייס מתנדבים לעזרת "ההגנה" ורכש נשק. הוא שב לארץ ב-1947, והתברר כי הפך בארצות הברית למבוקש בעוון הברחת נשק.
בשנת 1951, לאחר ויכוחים רבים, שבקיבוץ רמת הכובש הגיעו תכופות לאלימות פיזית, הוחלט על הפילוג בתנועה הקיבוצית. עובדיה וקבוצה גדולה של חברים, תומכי מפא"י, נטשו את קיבוץ רמת הכובש בידי תומכי מפ"מ, והקימו את קיבוץ עינת. בעינת, פורת שימש כמזכיר הקיבוץ ובין השנים 1951 ו-1953 כיהן כראש המועצה האזורית השרון התיכון, בה נמצא הקיבוץ.
עם סיום תפקידו כמזכיר הקיבוץ, הצטרף פורת לפעילות ההסתדרות הכללית של העובדים בארץ ישראל. הוא שימש כמבקר הפנימי שלה. בתפקידו מנע בזבזנות בהסתדרות.
עובדיה התחתן עם רעייקה, ולזוג נולדו שלושה ילדים.
הערות שוליים

↑  אתר האינטרנט של קיבוץ עינת
| --- | --- |
בקרת זהויות :  NLI: 987007455980205171  ISNI: 0000 0000 3283 342X  LCCN: n91022470  VIAF: 21313383   WorldCat (עם VIAF): 21313383 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
סנדרה נילסון

סנדרה "סנדי" לין נילסון (באנגלית: Sandra "Sandy" Lynn Neilson; נולדה ב-20 במרץ 1956) היא שחיינית עבר אמריקאית, אלופה אולימפית בעלת 3 מדליות זהב מאולימפיאדת מינכן, כולל המדליה במשחה 100 מטר חופשי ושיאנית עולם.
ביוגרפיה

נילסון נולדה בברבנק, קליפורניה. היא גדלה והתאמנה באל מונטה הסמוכה.
בכינוס הפועל התשיעי שנערך במאי 1971 בישראל זכתה נילסון במדליית זהב במשחה ל-100 מטר חופשי בתוצאה של 1:01.7 דקות.
במשחקים הפאן אמריקאיים שנערכו בקאלי, קולומביה בשנת 1971 זכתה נילסון ב-2 מדליות זהב במשחה ל-100 מטר חופשי בתוצאה של 1:00.60 דקות ובמשחה שליחות 4x100 מטר חופשי בתוצאה של 4:04.20 דקות ובמדליית כסף במשחה שליחות 4x100 מטר מעורב בתוצאה של 4:36.73 דקות, אחרי קנדה (4:35.50 דקות).
ביוגרפיה > אלופה אולימפית

למרות שבמבחנים האמריקאיים לאולימפיאדת מינכן (1972) וגם בשלב חצי הגמר במשחקים עצמם סיימה נילסון רק במקום שלישי, היא זכתה במשחה היוקרתי ל-100 מטר חופשי בשיא אולימפי חדש של 58.59 שניות (9 מאיות השנייה איטי משיא העולם), לפני שירלי בבשוף בת ארצה (59.02 שניות) וכוכבת התחרות שיאנית העולם שיין גולד מאוסטרליה (59.06 שניות). בזכות ניצחון זה היא השתתפה בשני משחי השליחות וזכתה גם בהם ב-2 מדליות זהב נוספות ובשני שיאי עולם חדשים. במשחה ל-4x100 מטר חופשי בשיא עולם חדש של 3:55.19 דקות (כשחיינית ראשונה היא קבעה תוצאה של 58.98 שניות), לפני מזרח גרמניה (3:55.55 דקות) ומערב גרמניה (3:57.93 דקות) ובמשחה שליחות 4x100 מטר מעורב בשיא עולם חדש נוסף של 4:20.75 דקות, במשחה חופשי ב"זינוק שליחים" היא קבעה תוצאה של 57.90 שניות, לפני מזרח גרמניה (4:24.91 דקות) ומערב גרמניה (4:26.46 דקות) ובכך הגשימה נערה זו בת ה-16 את החלום האמריקאי.
תארים והישגים

בסך הכל קבעה נילסון 3 שיאי עולם בשחייה כולם במשחי שליחות, 4 שיאי ארצות הברית אחד במשחה ל-100 מטר חופשי ו-3 במשחי שליחות, היא זכתה בשני תוארי אליפות ארצות הברית שוב אחד מהם במשחה ל-100 יארד חופשי ואחד בשליחות.
בשנת 1986 זכתה נילסון להכלל בהיכל התהילה הבינלאומי של השחייה.
הערות שוליים

↑  ברוך דגון, היסטוריה של 9 כינוסים, דבר, 27 באפריל 1975
↑  PAN AMERICAN GAMES - SWIMMING AND DIVING, באתר gbrathletics
↑  SANDRA NEILSON  (USA) - 1986 Honor Swimmer, באתר International Swimming Hall of Fame
סצ'ל

| --- | --- |
סמל סצ'לסמל סצ'ל

 מדינה:  רומניה רומניה
 מחוז:  מרמורש
 ראש העיר:  Gavrilă Dologa
 בירת העיר:  סצ'ל 
 שטח:  79.88 קמ"ר
 גובה:  400 מטרים
 אוכלוסייה:  ‏
  ‑ בעיר:  3,142 (1 בדצמבר 2021)
 קואורדינטות:  47°37′18″N 24°26′55″E﻿ / ﻿47.621534°N 24.448672°E﻿ / 47.621534; 24.448672 
 אזור זמן:  UTC +2
 http://www.ghidulprimariilor.ro/business.php/PRIMARIA-SACEL/174285/
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור סצ'ל(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור סצ'ל  he tabBackground:;tabBorder:#aaa;defaultTab:0;
 
סֶצֶ'ל (ברומנית: Săcel; בהונגרית: Izaszacsal, איזַסַצַ'ל; ביידיש: סיטשל או סיטשעל) היא עיר קטנה במחוז מרמורש שברומניה. הוכרזה כעיר בשנת 2004. במפקד של 2002 נקבע ש-99.5 אחוז מתושבי העיר הם רומנים.
היסטוריה

פרק זה לוקה בחסר. אנא תרמו לוויקיפדיה ו.
הקהילה היהודית

הקהילה היהודית בעיר החלה להתארגן בתחילת המאה ה-19, בתחילה היו לקהילה שולשה בתי תפילה עד שבשנת 1860 נבנה בית כנסת קבע בעיר, אחריו נבנו בית מדרש אשר שימש את ה"תלמוד תורה" במקום ובית מדרש לחסידות ספינקא. בנוסף היו לקהילה מקווה ובית עלמין. בשנת 1920 מנו יהודי העיר 666 נפש, בשנת 1930 651 ובשנת 1944 523 יהודים.
בשנת 1941 החלו הגבלות על יהודי העיר ובהן איסור על שחיטה כשרה, ובפסח תש"א (1941) נלקחו גברים רבים לעבודות כפייה. באוקטובר 1942 גויסו רבים מיהודי העיר לשירות בצבא ההונגרי, רבים מהמגויסים נהרגו. בסוף אפריל 1944 גורשו הנשארים לגטאות סמוכים ומשם למחנה ההשמדה באושוויץ.
בודדים חזרו לאחר מלחמת העולם השנייה לכפר, אך עזבו אותו תוך זמן קצר.
לקריאה נוספת

פנקס הקהילות, רומניה כרך שני, הוצאת יד ושם, ירושלים, תש"ם, עמ' 195–196
קהילות הונגריה, יוסף שפיצר, עמוד 27–28